**Proces - verbal**

**al sedintei extraordinare a Consiliului Judetean Vrancea**

**convocata de indata in 6 septembrie 2022**

In data de 6 septembrie 2022, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința extraordinara a Consiliului Județean Vrancea convocata de îndată prin Dispoziția președintelui nr. 303 din 5 septembrie 2022.

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Cătălin Toma, care a precizat ca ședința se desfasoara prin platforma online de videoconferinta/teleconferinta Zoom, caracterul public al acesteia fiind asigurat prin publicarea pe site a minutei, imediat dupa sedinta, si prin transmiterea dezbaterilor online.

Cvorumul necesar pentru ca ședința sa fie legal constituita a fost întrunit (17), prezenți fiind 28 de aleși județeni din care – 27 de consilieri județeni (domnul Răducanu Cătălin Aurelian si-a depus demisia in data de 19 august 2022) si președintele consiliului județean, absenți fiind: domnul vicepreședinte Marian Oprișan si domnii consilieri Ghetu Cătălin, Guguianu Constantin si Onia Cristian.

**Presedintele Consiliului Judetean Vrancea, domnul Catalin Toma,** a precizat ca Primăria Municipiului Focșani ne-a informat că terenul transmis prin Hotărârea Consiliului Județean Vrancea nr. 231 din 27 noiembrie 2020 nu poate asigura funcționalitățile specifice realizării terminalului intermodal, solicitand urgentarea procedurilor de reîntregire a patrimoniului UAT Județul Vrancea, în sensul promovării unei hotărâri în vederea solicitării transmiterii terenului în suprafață de 10.000 mp, din domeniul public al Municipiului Focșani în domeniul public al județului Vrancea.

S-a trecut la prezentarea proiectului de hotărâre înscris pe ordinea de zi a ședinței, respectiv „ Solicitarea transmiterii unui teren in suprafața de 10.000 mp, identificat in CF nr.67776 Focșani, din domeniul public al Municipiului Focșani in domeniul public al județului Vrancea” .

**Fiind supusa votului, ordinea de zi a sedintei a fost aprobata cu unanimitate de voturi. ( 28 voturi pentru)**

**Presedintele Consiliului Judetean Vrancea, domnul Catalin Toma,** a precizat ca sunt îndeplinite toate procedurile impuse de Codul Administrativ, proiectul înscris pe ordinea de zi fiind însoțit de raportul compartimentului de specialitate si de avizul comisiei de specialitate, care au fost transmise prin posta electronica fiecărui consilier județean.

Ulterior, s-a trecut la dezbaterea proiectului de hotarare privind „ Solicitarea transmiterii unui teren in suprafata de 10.000 mp, identificat in CF nr.67776 Focsani, din domeniul public al Municipiului Focsani in domeniul public al judetului Vrancea”.

**Fiind supus votului, proiectul de hotarare a fost adoptat in unanimitate. (28 voturi ”*pentru*”)**

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei extraordinare a Consiliului Judetean Vrancea din 6 septembrie 2022.

**Preşedintele**

**Consiliului Judeţean Vrancea**

**Cătălin TOMA**

 **Secretar general al județului**

 **Raluca Dan**